OpenLLM-France/wikimedia huggingface dataset:
# All-American Canal

All-American Canal 132 km-ko akueduktu luzea, Kaliforniako hego-ekialdean kokatua. Colorado ibaitik Imperial Haranera eta bederatzi hiritara garraiatzen du ura. Haran Inperialaren ur iturri bakarra da, eta Alamo kanala ordezkatu zuen, gehienbat Mexikon kokatuta zegoena. Presa Inperiala, 30 milia inguru (48 km) Yumako ipar-ekialdean, Arizonan, Colorado ibaian, ura All-American kanalera desbideratzen du, Kaliforniako Calexicotik mendebaldera doana, bere azken adarra nagusiki iparraldera Imperial Valleyra joan baino lehen. All-American Canaletik adarkatzen diren bost ubide txikiagoek ura Inperial Haranera eramaten dute. Ubide-sistema hauek 630.000 akre (250.000 ha) arte ureztatzen dituzte, eta laborantza-lurren eta laborantza-errendimendua asko handitzea ahalbidetu dute eremu honetan, jatorriz Lurreko lehorrenetako bat. Munduko ureztatze-ubiderik handiena da, gehienez 26.155 oin kubiko segundoko (740,6 m$^3$/s). All-American kanaletik nekazaritza isurketak Salton itsasora isurtzen dira.
All-American kanala Mexiko-Kalifornia mugarekin paraleloan doa hainbat kilometrotan. Amaitu zenetik kanalean 500 pertsona baino gehiago itota, "AEBetako ur-masarik arriskutsuena" izendatu dute
Kaliforniako Ingurumen Osasunerako Arriskuen Ebaluaziorako Bulegoak abisu bat eman du All-American Canalean harrapatzen den edozein arrainentzat, merkurio, PCB eta selenio maila altuengatik.

## Erreferentziak

* ↑ All-American Canal, California-Mexico border Portions of the public domain text of this US government article have been incorporated into this article.
* ↑ «The Deadly Passage of the All-American Canal» CBS News 30 April 2010.
* ↑ Admin, OEHHA. (2018-12-17). «All-American Canal» OEHHA.

## Kanpo estekak

* Colorado ibaitik Salton itsasora: Imperial Valley-ren uraren istorioa (diaporama)
* All-American Canal - Mavenen Koadernoa
* "Munduko lubakirik handiena zulatu", 1936ko urria, Popular Science
* - 60 Minutes Atala: The All-American Canal (2010eko maiatzaren 2a, 17:00)
* Datuak: Q3611909
* Multimedia: All-American Canal / Q3611909
# Abu Tawr

Abu Tawr Banu Salama dinastiako al-Andaluseko noblea izan zen, Washkako valia izandakoa.
Abu Tawr ibn Qasiren semea izango zela iradoki dute, Cassius kondea boteretsuaren semea. Beraz, Banusalamatarrak VIII. mendean Al-Tagr al-Alako jabetza zabalak kontrolatzen zituzten Banukasitarren adar izango ziren.
774an Washka Abu Tawr agintean zegoen, eta Abd al-Melek ibn Umarren alde egin zuen Husaynen aurka. Husayn Zaragozako walia zen, eta yemendar aristokraziarekin Al-Andaluseko omeiatar emirraren aurka konspiratzen zuen.
Hala ere, 777ko Paderborneko Dieta Inperialean, Sulayman al-Arabiekin, Bartzelonako waliarekin, bat egin zuen. Karlomagnori bere domeinuak eskaini zizkioten, Abd ar-Rahman I.aa emirraren aurkako laguntza militarraren truke, Al-Andalusen abbastar autoritatea berrezartzeko. Armada frankoak 778an Zaragozaren aurka huts egin ondoren, aliantzak porrot egin zuen Orreagako porrotarekin.
790ean Luis Errukitsuarekin aliantza bat egitea proposatu zuen.

## Erreferentziak

* ↑ (Frantsesez) Lévi-Provençal, Évariste. Histoire de l'Espagne musulmane. , 122–123 or..
* ↑ (Gaztelaniaz) Abu Tawr. in: Gran Enciclopedia Aragonesa..

## Kanpo estekak

* Datuak: Q2043501
# K.a. 547

K.a. VI. mendearen taula (K.a. VII. mende | K.a. VI. mende | K.a. V. mende)
K.a. 560ko hamarkada | K.a. 550ko hamarkada | K.a. 540ko hamarkada | K.a. 530ko hamarkada | K.a. 520ko hamarkada
K.a. 552 | K.a. 551 | K.a. 550 | K.a. 549 | K.a. 548 | K.a. 547 | K.a. 546 | K.a. 545 | K.a. 544 | K.a. 543 | K.a. 542
K.a. 547 Juliar egutegiaren aurreko urte bat izan zen. Erromatar Inperioan 207 ab urbe condita gisa ezagutzen zen. Erdi Arotik aurrera erabili da K.a. 547 izendapena, Europan urteak izendatzeko Anno Domini egutegiak erabiltzen hasi zirenetik.

### Gertaerak

* Kresok Persiako Pteria hiria setiatu zuen eta bere herritarrak esklabo hartu. Zirok Ioaniarrak erreklutatzen saiatu zen.
* Timbreako gudua eta Pteriako gudua, Kresoren eta Ziro II.a Handiaren gudarosteen artean.
* Zirok Sardes konkistatu zuen.

### Heriotzak

* Anaximandro (iturri batzuen arabera K.a. 545 edo K.a. 546)
* Tales Miletokoa
* Kreso

## Kanpo estekak

* Datuak: Q243539
# Drienovec

Drienovec Eslovakiako udalerri bat da, Košice-okolie barrutian kokatuta. 28,07 km²ko azalera du eta 2248 biztanle 2017ko datuen arabera.

## Historia

Idatzizko lehen aipamena 1241. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1073600
* Multimedia: Drienovec / Q1073600
# Abd al-Aziz ibn Musa

Abd al-Aziz ibn Musa ibn Nusair (arabieraz: عبد العزيز بن موسى‎) al-Andaluseko bigarren valia izan zen (714–716).
Musa ibn Nusairren semea zen, nork Magreben zenbait misio enkargatu zizkion. Aitarekin egon zen 712an Iberiar Penintsulan lehorreratu zenean. Sevillara itzuli zen gobernari juduen aurkako altxamendu bat itzaltzera, eta handik Penintsulako hegoalde osoa konkistatzeari ekin zion, bere aitak eta Tariq ibn Ziyadek iparraldea konkistatzen zuten bitartean.
714an, aita Damaskora joan zen Al-Walid I.a kalifak deitu zuenean. Honek Abd al-Aziz bere semea al-Andaluseko gobernadore (vali) izendatu zuen.
713an noblezia erakartzen saiatzeko Egilona ezkondu zuen, Roderiko errege bisigodoaren alarguna zena. Aixa ibn Abd al-Aziz (713 eta 717 artean jaioa) alaba izan zuen, Fortun ibn Qasi banukasitarren arbasoa ezkonduko zuena.
Musak Habib ibn Abi Ubaida jarri zion aholkulari gisa, Al-Andaluseko arabiar yunden artean sona handikoa zena.
714. urtearen amaieran, Agila II.a erregea koroari uko egin zitzaiola jakin zenean, bere aliatu bisigodoak matxinatu egin ziren eta Ardo errege izendatu zuten. 715ean Abd al-Aziz obedientzia mantentzen saiatu zen, baina lortu ez zuenez, Tarraconensisko ipar-ekialdea eta Septimania konkistatzea erabaki zuen. Baina bertara joan behar zen armada bildu aurretik, 716ko udaberrian hil zuten. Iturri kristauek, bere heriotza, Damaskoko kalifa zen Sulaimanen agindu zuzen bati egotzi zioten, bere emazteak eskatuta kristautasunera bihurtu izanagatik salatua izan zelako.
Zuhaitz genealogikoa :
Musa ibn Nusair
Abd al-Aziz ibn Musa
Aixa ibn Abd al-Aziz
Musa ibn Fortun :

## Erreferentziak

* ↑ Collins, Roger. (1983). Early Medieval Spain. New York: St. Martin's Press, 168 or. ISBN 0-312-22464-8..
* ↑ (Gaztelaniaz) Gran Enciclopedia Larousse. 4 (2. argitaraldia) Planeta ISBN 84-320-2034-6..
* ↑ Manzano Moreno, Eduardo. (2018). Épocas medievales. Vol. 2 de la Historia de España, dirigida por Josep Fontana y Ramón Villares. Bartzelona-Madril: Crítica/Marcial Pons, 102-103 or. ISBN 978-84-9892-808-2..

## Kanpo estekak

* Datuak: Q307133
# ß

Alemanezko ortografian, ß letra, Eszett edo scharfes S deitua, /s/ fonema irudikatzen du Aleman Estandarrean bokal luzeen edo diptongoemn ostean. Eszett izenak bi letra bateratzen ditu, alde batetik ⟨s⟩ (Es) eta, bestetik, ⟨z⟩ (Zett). Batzuetan, s bikoitz izena ere ematen zaio. Gaur egun alemanez baino ez da erabiltzen letra hau, eta ez badago eskuragarri ⟨ss⟩ digrafoa erabil daiteke. Suitzako aleman estandarrean ss idazten da gaur egun.
Letraren jatorria ⟨sz⟩ digrafoa da, Erdi Aroaren amaieran erabiltzen zen moduan, ligatura bat sortuz ⟨ſ⟩ eta ⟨ʒ⟩ letren artean, ⟨ſʒ⟩ moduan. XIII. mendean ⟨ʒ⟩ eta ⟨z⟩ soinuen arteko diferentzia galdu zen, eta biak konbinatu ziren. 2017an alemanaren akademiak ⟨ẞ⟩ letra larria onartu zuen, mendeetako eztabaidaren ostean, eta 2024tik hobesten da hitza larriz idatzi behar bada, ⟨SS⟩ idatzi beharrean, adibidez STRAẞE, STRASSEren gainetik.

## Erreferentziak

* ↑ (Ingelesez) Köktaş, Sandra. (2022-09-20). «German double s and eszett» Lingoda (Noiz kontsultatua: 2024-11-24).
* ↑ (Ingelesez) Ha, Thu-Huong. (2017-07-20). «Germany has ended a century-long debate over a missing letter in its alphabet» Quartz (Noiz kontsultatua: 2024-11-24).

## Kanpo estekak

* Datuak: Q9691
* Multimedia: Sharp s / Q9691
# Ivan Bilibin

Ivan Iakovlevitx Bilibin (errusieraz: Ива́н Я́ковлевич Били́бин; Tarkhovka, San Petersburgo, 1876ko abuztuaren 16a/abuztuaren 4a - Leningrad, 1942ko otsailaren 7a) errusiar ilustratzaile eta antzeztokien diseinatzailea izan zen.
Mir iskusstva aldizkarian parte hartu zuen, Errusiako Artisten Batasunaren sortzaileetako bat izan zen, bere diseinuekin Errusiar Balletakei lagundu zien eta 1937tik SESBeko Artisten Batasuneko kide izan zen. Ospea lortu zuen errusiar eta eslaviar folkloreko ipuinen bere ilustrazioekin. Kieveko Ruseko artea eta kulturan inspiratu zen.
Errusiako Iraultzaren ondoren, SESB utzi zuen. 1920an Egipton kokatu zen eta greziar diasporan lan egin zuen, bizantziar estiloko artean espezializatuz. 1925ean Parisera joan zen bizitzera, eta etxe pribatuak eta eliza ortodoxoak apaindu zituen.
1936an itzuli zen jaioterrira eta Leningradeko Setioan hil zen.

## Iruditegia

* Baba Jaga, Vasilisa ederra ipuinekoa, 1899
* Vasilisa ederra, 1899
* Ivan tsarevitxa suzko txoriaren luma hartzen, 1899
* Sadko, 1902
* Volga, 1904
* Buyan uhartea, 1905
* Ilia Muromets eta Urretxindorra bidelapurra
* Dobrina Nikititxek Zabana Gorinitxetik erreskatatu du, 1941
* Igorren kanpainaren ipuina, 1941
* Kostxei hilezkorra (Marya Morevna ipuinekoa, 1900)
* Dadon tsarrak Xemaktha tsarinarekin topo egiten du (Urrezkoa labezomorroa ipuinekoa, 1906)

## Kanpo estekak

* Datuak: Q312024
* Multimedia: Ivan Bilibin / Q312024
# 1689ko Matxinada Jakobitarra

1689ko Matxinada Jakobitarra Eskoziako Highlandetan nagusiki borrokatutako gatazka bat izan zen. Honen helburua Ingalaterrako Jakue II.a (Eskoziako VII.a) berriro tronuan jartzea izan zen, 1688ko azaroko Iraultza Loriatsuaren ondoren herbesteratuta zegoena. "Jacobus", Jakue izenaren latinezko bertsioa, Jakue II.aren jarraitzaileei izena eman zien, hau da: Jakobitak (ingelesez: Jacobite). Era berean mugimendu politiko elkartua "jakobitismo" bezala ezagutzen da. 1689ko altxamendua, XVIII. mendearen amaierara arte iraun zuen Estuardotarren Etxea berrezarri nahi zuten matxinada eta trama sail baten lehena izan zen.
Bederatzi Urteko Gerra bezala ezagutzen den Europako gatazka zabalagoaren zati bat, eskoziarren matxinadak Irlandako 1689-1691 artean gertatutako Gilendar Gerraren garapena laguntzea zuen helburu. 1689ko uztailean Killiecrankien jakobitek garaipen erabakigarria lortu arren, haien buruzagi karismatikoa, John Graham, Dundeeko bizkondea, erasoan hil zen. Bere heriotzak, barne edo kanpo laguntza mugatuekin batera, Gilen II.aren eta Maria II.aren administrazio berriarentzat inoiz benetako mehatxurik ez izatea ekarri zuen. Ekintza militar nagusiak Cromdaleko porrotarekin amaitu ziren 1690eko maiatzean, nahiz eta azkenean Highlandak ez ziren 1692ra arte kontrolatu, Glencoeko sarraskiaren ondoren.
Honekin ere, lehenengo matxinada honen amaiera politiko erabakigabea, Eskoziako "pazifikazioa" (ikuspuntu diplomatiko eta erlijioso batetik ikusita) lortu ez zuena, hurrengo hamarkadetan beste hainbat saiakera Jakobitarrak egotea eragingo zuen, nagusiki 1715, 1719 eta 1745ean.

## Erreferentziak

* ↑ Harris, Tim. (2007). Revolution: the great crisis of the British monarchy, 1685 - 1720. (1. publ. argitaraldia) Penguin Books ISBN 978-0-14-101652-8. (Noiz kontsultatua: 2024-11-22).
* ↑ Lenman, Bruce. (1980). The Jacobite risings in Britain: 1689 - 1746. Eyre Methuen ISBN 978-0-413-39650-1. (Noiz kontsultatua: 2024-11-22).

## Ikus, gainera

* Jakobita
* Jakobiten matxinada

## Kanpo estekak

* Datuak: Q48785102
# GeoEuskadi

geoEuskadi, Euskadiko Datu Espazialen Azpiegitura, Euskadiko Datu espazialen azpiegituraren (Euskadiko DEA) erreferentziazko geoataria da, eta bere helburua da Euskal Autonomia Erkidegoko informazio geografikoa erraz eta modu eraginkorrean eskuratu eta berrerabiliko dela bermatzea.
Bisorea, datu-deskarga, zerbitzu estandarrak, arau kartografiakoak eta toponimia atalak ditu eta albisteak ematen ditu web-gunearen azalean. Oso interesgarria da, publiko orokorrarentzat, bere ortoargazkien konparatzailea, hainbat urtetako airetiko argazkiak konparatzeko eta EAEK 20. eta 21. mendean izan dituen bilakaera geografikoa ikusteko.
Geobitxikeriak atalean, topografia eta kultur ondarea erlazionatzen dituen mapak ikus daitezke, ahal nola, txondorren kokapenak eta kortenak.
Europako INSPIRE zuzentarauan jasotzen den irizpideari jarraituz sortu zen. 2011ko irailaren 13an Euskadiko Datu Espazialen Azpiegitura (Euskadiko DEA) abian jartzeko Jaurlaritzaren Erabakia onetsi zen, sailarteko proiektu gisa. GeoEuskadi proiektuko buru Lurralde Plangintzaren eta Hirigintzaren Zuzendaritza da, Lurralde Informazioko Zerbitzuaren bidez. Proiektu korporatibo horretan ordezkaritza dute Eusko Jaurlaritzako sail eta erakunde guztiek.

## Erreferentziak

* ↑ «geoEuskadi. Datu Espazialen Egitura - Euskadiko DEA» www.geo.euskadi.eus (Noiz kontsultatua: 2024-11-23).
* ↑ «geoEuskadi Plataforma - Euskadiko Datu Espazialen Egitura» www.euskadi.eus (Eusko Jaurlaritza) 2017-09-26 (Noiz kontsultatua: 2024-11-23).

## Kanpo estekak

* Datuak: Q124658481
# Lenape

Lenape, Lenni Lenape edo Delaware herria Ipar Ameriketako amerindiar herri bat da, gaur egun AEB eta Kanadan bizi dira. Gaur egun 16.000 kide inguru dira.
Jatorriz gaur egun Delaware eststuaren ipar-ekialdea, New Jersey osoa eta Pennsylvania estatuaren ekialdearen eremuan bizi ziren.
XVIII. mendearen azken hamarkadetan eta Ameriketako Estatu Batuen Independentzia Gerraren ondorioz Indiar Lurraldera lekualdatzera derrigortuak izan ziren. Ondorioz, gaur egun Oklahoma (11.190), Wisconsin (1.565) eta Ontarion (2.300) bizi dira.

## Kanpo estekak

* Datuak: Q82048
* Multimedia: Lenape / Q82048
# Aixa ibn Abd al-Aziz

Aixa ibn Abd al-Aziz ibn Mussa (arabieraz: عائشة بنت عبد العزيز‎, ʿĀʾixa bint ʿAbd al-ʿAzīz; Sevilla, c. 713/717- Zaragoza, 765 baino lehen) Al-Andaluseko aristokrata bat izan zen. Abd al-Aziz ibn Musa eta Egilonaren alaba, Banu Qasiko Fortun ibn Qasiren emaztea izan zen..
Abd al-Aziz ibn Musa ibn Nusairrek, Musa ibn Nusairren semeak, 713ko ekainaren 30ean Egilona, bere ama, Roderiko Toledoko azken errege bisigodoaren alarguna, Meridan harrapatu zuen. Abd-al-Aziz Egilonaz maitemindu eta 715ean ezkondu ziren. Ezkontza horretatik sortu zen Aixa. Egilona islamera bihurtu eta Ailo edo Ayluna Umm-Assim izena hartu zuen.

## Familia

Aixa Fortun ibn Qasirekin ezkondu zen, Cassius kondearen semearekin. Beren ezkontzatik bi haur jaio ziren:
* Musa ibn Furtun, Arnedoko walia, Tarazonakoa, Ath-Thaghr al-Aqsa edo Muturreko Markakoa, eta Zaragozakoa. Oneka Aristarekin ezkondu zen.
* Dhahir ibn Fortún.
Dirudienez, bere aita hil zenean, Fortun ibn Qasik Zaragoza, Naiara, Tutera eta Tarazona arteko jabetzak heredatu zituen, eta Zaragozako wali izendatu zuten Damaskoko omeiatar kalifaren izenean.
Zuhaitz genealogikoa :
Musa ibn Nusair
Abd al-Aziz ibn Musa
Mutarrif ibn Musa
Aixa ibn Abd al-Aziz
Musa ibn Fortun
Egilona
Musa ibn Musa :

## Erreferentziak

* 1 2 (Gaztelaniaz) Gran Enciclopedia Larousse. 4 (2. argitaraldia) Planeta ISBN 84-320-2034-6..
* ↑ (Portugesez) António, Rei. (2011/2012). Armas e Trofeus. Instituto Português de Heráldica, 43–44 or. OCLC .7934421.
* ↑ (Ingelesez) Genealogy

## Kanpo estekak

* Datuak: Q27735521
# Alyssa Thomas

Alyssa Thomas (1992ko apirilaren 12a) saskibaloi jokalari profesional estatubatuarra da, Emakumeen Saskibaloi Elkarte Nazionaleko (WNBA) Connecticut Sun-en jokatzen duena. Saskibaloia jokatu zuen unibertsitatean Marylanden. 2022an Munduko FIBA Kopa irabazi zuen eta 2024ko Udako Olinpiar Jokoetan urrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Emakumezkoa |

## Kanpo estekak

* Datuak: Q16762819
* Multimedia: Alyssa Thomas / Q16762819
# Kahleah Copper

Kahleah Copper (Filadelfia, 1994ko abuztuaren 28a) Emakumeen Saskibaloi Elkarte Nazionaleko (WNBA) AEBetako saskibaloi-jokalari profesionala da. 2024ko Udako Olinpiar Jokoetan urrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Emakumezkoa |

## Erreferentziak

* ↑ «COPPER Kahleah» Paris 2024 Olympics.

## Kanpo estekak

* Datuak: Q28660885
* Multimedia: Kahleah Copper / Q28660885
# Terrace (Columbia Britainiarra)

Terrace Columbia Britainiarreko mendebaldeko erdialdean dagoen hiri bat da. Eskualdeko zentro hori Kitsumkalum ibaiak Skeena ibairantz egiten duen elkargunearen ekialdean dago. Garraio-loturak Ipar-mendebaldeko Eskualdeko Aireportua, bidaiari-tren bat eta autobus-zerbitzuak dira.

## Klima

Datu klimatikoak (Terrace) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 9.4 | 12.7 | 16.9 | 26.0 | 34.6 | 36.5 | 37.3 | 36.2 | 32.2 | 21.4 | 13.4 | 11.3 | 37.3 |
| Batez besteko tenperatura maximoa (°C) | -1.4 | 1.6 | 5.6 | 11.0 | 16.4 | 19.1 | 21.5 | 21.4 | 16.1 | 9.1 | 3.0 | -0.4 | 10.3 |
| Batez besteko tenperatura (ºC) | -3.3 | -1.0 | 2.1 | 6.4 | 11.2 | 14.3 | 16.6 | 16.5 | 12.2 | 6.4 | 1.2 | -2.1 | 6.7 |
| Batez besteko tenperatura minimoa (°C) | -5.3 | -3.5 | -1.3 | 1.8 | 5.8 | 9.3 | 11.7 | 11.6 | 8.3 | 3.6 | -0.7 | -3.9 | 3.1 |
| Erregistraturiko tenperatura minimoa (°C) | -25.0 | -25.0 | -19.4 | -8.3 | -2.2 | 0.6 | 3.3 | 2.8 | -1.4 | -13.5 | -25.3 | -26.7 | -26.7 |
| Pilatutako prezipitazioa (mm) | 178.0 | 103.1 | 90.3 | 65.5 | 54.6 | 51.8 | 58.8 | 66.6 | 119.1 | 182.7 | 190.2 | 177.5 | 1338.2 |
| Euria (mm) | 95.6 | 58.2 | 56.4 | 60.1 | 53.7 | 51.8 | 58.8 | 66.6 | 119.1 | 178.1 | 133.6 | 91.2 | 1023.2 |
| Prezipitazio egunak (≥ 0.2 mm) | 20.7 | 14.3 | 17.3 | 15.7 | 14.7 | 15.5 | 14.9 | 14.1 | 17.7 | 21.5 | 21.7 | 21.5 | 209.6 |
| Euri egunak (≥ 0.2 mm) | 11.8 | 9.6 | 13.0 | 14.9 | 14.7 | 15.5 | 14.9 | 14.1 | 17.7 | 21.2 | 17.3 | 11.2 | 175.9 |
| Elur egunak (≥ 0.2 cm) | 14.6 | 9.0 | 9.5 | 2.8 | 0.28 | 0.0 | 0.0 | 0.0 | 0.0 | 1.3 | 9.7 | 16.5 | 63.7 |
| Hezetasuna (%) | 80.4 | 73.2 | 63.7 | 54.1 | 49.5 | 53.0 | 55.3 | 56.8 | 67.3 | 78.2 | 85.1 | 85.1 | 66.8 |
| Iturria: Environment and Climate Change Canada ||||||||||||||

## Erreferentziak

* ↑ «BC Geographical Names» apps.gov.bc.ca (Noiz kontsultatua: 2024-11-21).
* ↑ (Ingelesez) «City of Terrace» City of Terrace 2024-11-12 (Noiz kontsultatua: 2024-11-21).
* ↑ Environment and Climate Change Canada. Terrace A - Canadian Climate Normals 1991–2020 (Composite Station Threads). in: Canadian Climate Normals. Climate ID: 1068130.
* ↑ Environment and Climate Change Canada. Terrace A - Canadian Climate Normals 1981–2010. in: Canadian Climate Normals. Climate ID: 1068130.

## Kanpo estekak

* Datuak: Q1021037
* Multimedia: Terrace, British Columbia / Q1021037
# Potsdamgo Unibertsitatea

Potsdamgo Unibertsitatea (alemanez: Universität Potsdam) Potsdam hirian dagoen unibertsitate publikoa da, Brandeburgo estatuko hiriburua, Alemaniako ipar-ekialdean.
Unibertsitatea hiru campusak ditu. Irakaskuntza-eraikin batzuk Sanssouci Parkearen Jauregi Berriaren parte dira, UNESCOren Munduko Ondare izateagatik ezaguna.
Potsdameko Unibertsitatea Brandeburgoko unibertsitate handiena da, eta Berlingo eta Brandeburgoko metropoli eremuko laugarren garrantzitsuena. 8.000 lagunek baino gehiagok egiten dute lan bertan.

## Campusak

Brandeburgo estatuko unibertsitaterik handiena denez, Potsdameko Unibertsitatea hiriaren kanpoaldeko hiru campusetan zehar hedatzen da nagusiki:
* Jauregi Berria (alemanez: Neues Palais): Sanssouci parkean kokatuta.
* Golm: Potsdamen mendebaldean kokatutako campusa. Nagusiki zientzia naturalen fakultatea.
* Griebnitzsee: Potsdamen ekialdean kokatuta.

## Erreferentziak

* ↑ (Ingelesez) Bressa, Agnieszka. «Overview» www.uni-potsdam.de (Noiz kontsultatua: 2024-11-21).
* ↑ «UniPotsdam-History» W3-TEAM Universität Potsdam.

## Kanpo estekak

* Datuak: Q153012
* Multimedia: University of Potsdam / Q153012
# The Last of Us (telesaila)

    Artikulu hau telesailari buruzkoa da; bideojokoa gaitzat duena beste hau da: «The Last of Us»
The Last of Us (euskaraz: «gutako azkena») telesail dramatiko postapokaliptiko estatubatuarra da, Craig Mazinek eta Neil Druckmannek HBO Maxentzat sortua.
Naughty Dogek garatutako 2013ko bideo-jokoan oinarrituta dago telesaila.

## Sinopsia

* Oharra: Atal honek istorio osoa edo amaiera argitzen du.
Duela hogei urte, mikosi infekzio masibo batek pandemia globala eragin zuen, eta Joelen (Pedro Pascal) atzetik dabil. Joel Ellie (Bella Ramsey) nerabea eskoltatzeaz arduratzen den kontrabandista da, apokalipsi osteko AEBen bidez. Gabriel Luna Joel Tommyren anaia txikia da, eta Anna Torv, berriz, Joel Tessen kontrabandista.

## Ekoizpena

The Last of Us, Kanadako historiako telebista-ekoizpen handiena da, Albertan filmatu zen 2021eko uztailetik 2022ko ekainera. Bideojoko batean oinarritutako lehen HBOko telesaila da, eta Sony Pictures Television, PlayStation Productions, Naughty Dog, Mighty Mint eta Word Games-en arteko produkzio bateratua da. Lehenengo denboraldiak bederatzi atal ditu, Druckmannek (jatorrizko jokoa idatzi eta zuzendu zuenak) eta Mazinek idatziak.
Gutako azkena 2023ko urtarrilaren 15ean estreinatu zen. Telesailaren estreinaldia 4,7 milioi ikuslek ikusi zuten lehen egunean —2010etik HBOko bigarren handiena—, eta 10 milioi baino gehiagok bi egun geroago.

## Erreferentziak

* ↑ (Gaztelaniaz) Rosado, Por Ricardo. (2023-01-16). «'The Last of Us': resúmenes de episodios, reparto, fotos, curiosidades y más» Fotogramas (Noiz kontsultatua: 2023-01-20).
* ↑ (Gaztelaniaz) The Last of Us (Serie de TV) (2023). (Noiz kontsultatua: 2023-01-20).
* ↑ The Last of Us. Canadian Film or Video Production Tax Credit (CPTC), Government of Alberta, Naughty Dog 2023-01-15 (Noiz kontsultatua: 2023-01-20).

## Ikus, gainera

* Datuak: Q87131973
* Multimedia: The Last of Us (TV series) / Q87131973
# The Last of Us Part II

The Last of Us Part II 2020an Naughty Dog estatubatuar enpresak garaturiko abenturazko bideo-jokoa da. The Last of Us (2013) bideo-jokotik bost urtera girotua, bi pertsonaietan oinarritzen da jokoa: Ellie, tragedia baten ondoren mendeku bila dabilena, eta Abby, bere miliziaren eta kultu erlijioso baten arteko gatazkan murgilduta dagoen soldadua. Jokoa hirugarren pertsonaren ikuspegitik jokatzen da, eta jokalariari zonbien antzeko giza etsai eta izaki kanibalen aurka borrokatzeko aukera ematen dio, suzko armak, arma inprobisatuak eta isilpekoa erabiliz.
The Last of Us Part II 2014an egiteari ekin zioten, The Last of Us Remastered kaleratu eta gutxira.

## Erreferentziak

* ↑ (Ingelesez) Kim, Matt. (2019-4-17). «The Last of Us Part 2 Has Finished Shooting Its Final Scene» USGamer (Gamer Network).

## Kanpo estekak

* Datuak: Q27950674
* Multimedia: The Last of Us Part II / Q27950674